b'\n_START_ARTICLE_\nHelij\n_START_SECTION_\nLastnosti\n_START_PARAGRAPH_\nHelij je brez barve, vonja in okusa._NEWLINE_Je komprimiran plin - v visokih koncentracijah lahko u\xc4\x8dinkuje du\xc5\xa1e\xc4\x8de. Pri vdihavanju pride do t. i. Mickey Mouse efekta-trenutna vi\xc5\xa1ja frekvenca glasu. Kot uteko\xc4\x8dinjen plin je nizkotemperaturen; kontakt s teko\xc4\x8dino lahko povzro\xc4\x8di mrzle opekline/ozebline.\n_START_SECTION_\nPridobivanje\n_START_PARAGRAPH_\nHelij se nahaja v atmosferi v koncentraciji pribli\xc5\xbeno petih delcev na milijon. Zaradi nizke koncentracije je komercialno pridobivanje iz zraka neprakti\xc4\x8dno. Na sre\xc4\x8do pa je bilo odkritih nekaj nahajali\xc5\xa1\xc4\x8d zemeljskega plina, ki vsebujejo precej\xc5\xa1nje koli\xc4\x8dine helija. Tako se ves komercialni helij pridobiva iz nahajali\xc5\xa1\xc4\x8d naravnega plina, katerega majhen del je tudi helij v koncentracijah nad 0,3 odstotka na koli\xc4\x8dino zemeljskega plina. Ve\xc4\x8dina helija na svetu prihaja iz nahajali\xc5\xa1\xc4\x8d zemeljskega plina, ki so v ozkem pasu ozemlja Teksasa, Oklahome in Kansasa ter na vzhodnem kraku Skalnega gorovja v Zdru\xc5\xbeenih dr\xc5\xbeavah Amerike.'